Serhij Nazarovyč Bubka

Serhij Nazarovyč Bubka (), známejší pod ruským menom Sergej Nazarovič Bubka ()  (* 4. december 1963, Vorošilovgrad, Ukrajinská SSR) je bývalý  fenomenálny sovietsky a od roku 1991 ukrajinský atlét v skoku o žrdi, bývalý držiteľ 26 rokov platného svetového rekordu (), olympijský víťaz, trojnásobný majster sveta, majster Európy a najlepší športovec sveta pre rok 1997.

Stal sa prvým skokanom o žrdi, ktorý prekonal hranicu 6 metrov. Bol držiteľom svetového rekordu , ktorý vytvoril 31. júla 1994 v talianskom Sestriere. V hale je rekord ešte o centimeter lepší a je niekedy uvádzaný miesto vonkajšieho ako „absolútny“ rekord v tejto disciplíne.

Životopis 
O žrdi začal skákať vo veku deväť rokov. V roku 1978 sa presťahoval do Donecka a začal sa pripravovať pod vedením trénera Vitalija Petrova. 

Do svetového atletického povedomia vstúpil v roku 1983 výkonom . V nasledujúcich štyroch rokoch posunul hranicu svetového rekordu o 21 centimetrov. Bol vyhlásený za najlepšieho športovca Sovietskeho zväzu v rokoch 1984, 1985 a 1986. 

Vyhral 6x majstrovstvá sveta (prvých šesť šampionátov). Svetový rekord vylepšil 35x (17x vonku, 18x v hale), čo je tiež svetový atletický rekord.

Menej sa mu darilo na olympijských hrách. Olympiády v roku 1984 v Los Angeles sa nemohol zúčastniť kvôli bojkotu socialistickými štátmi. Olympiádu 1988 v Soule vyhral výkonom . Ďalšie dve olympiády boli len vyvrcholením jeho olympijskej smoly. Na olympiádu do Barcelony v roku 1992 prišiel (novo pod hlavičkou Ukrajiny) ako svetový rekordman výkonom  v úlohe jasného favorita. V pretekoch ale nemal žiadny platný pokus. Na olympiáde v Atlante sa pri tréningu na kvalifikáciu zranil a do pretekov tak už vôbec nezasiahol.

Osobný život 
Jeho syn Sergej je tenista.

Ocenenia 
 Leninov rad
 Rad Červenej hviezdy práce
 Hrdina Ukrajiny
 Vyhlásený najlepším skokanom o žrdi 20. storočia podľa časopisu Track & Field News
 Najlepší športovec sveta 1997 podľa L'Équipe

Iné projekty

Externé odkazy 
 Profil na stránkach IAAF
 Profil na sports-reference.com

Zdroj 

Ukrajinskí atléti
Ukrajinskí politici
Sovietski atléti
Olympijskí víťazi v skoku o žrdi
Majstri Európy v skoku o žrdi
Majstri sveta v skoku o žrdi
Sovietski olympionici
Členovia Medzinárodného olympijského výboru
Držitelia športových ocenení
Dvojčatá
Atléti na Letných olympijských hrách 1988
Atléti na Letných olympijských hrách 1992
Atléti na Letných olympijských hrách 1996
Atléti na Letných olympijských hrách 2000